Viktor Konstantin Oxford
Viktor Konstantin Oxford, ka Oksvort ja Oksvord (18. september vkj / 1. oktoober ukj 1893 Rapla – 15. veebruar 1984 Tallinn) oli Eesti graafik, näitleja ja helilooja. Jää vabaks, Eesti meri Meil merevood on vabad ja võimsalt mühavad ja kodupinna metsad meil vastu kajavad. Refrään: Jää vabaks, Eesti meri, jää vabaks, Eesti pind! :,: Siis tuisku ega tormi ei karda Eesti rind. :,: Meil kalur merel noota võib vabalt vedada ja musta mulla põuest võib vili võrsuda. Refrään: Jää vabaks … Me vabal lainte voodel võib päike särada ja rõõmulaulust põllul mets vastu kajada. Refrään: Jää vabaks … Viktor Konstantin Oxford Koolihariduse sai Oxford Tallinna linnakoolis[viide?] (samas koolis olid omal ajal õppinud Edard Vilde ja Eduard Bornhöhe (Kas Tallinna Kreisikool ??? ) ), pärast linnakooli lõpetamist jätkas ta enesetäiendamist Prantsusmaal. Tööle hakkas ta kooli järel varakult Tallinna suurtehastes Dvigatel, Franz Krull ja Volta. Algul töötas ta tabelipidajana, hiljem jätkas ta joonestaja ja konstruktorina. Kui 1917. aastal evakueeriti suurtehased Venemaale, siis ka Oxford suundus Venemaale, kus oli mõni aeg Jaroslavli kubermangus vedurijuht ja jõudis teenida ka Punaarmees – Läti punaküttide soomusrongil. 1921. aastal naasis ta Eestisse ning töötas Tallinna Arsenalis, Ellamaa elektrijaama ehitusel, Kawe kommivabrikus reklaamikunstnikuna ja veel mitmes trükikojas. Tema karikatuure avaldati ajalehtedes Tallinna Elu, Kodu ja Meie Mats. Ta tõlkis luulet prantsuse, saksa ja vene keelest ning oli laadarändkino omanik. Ta oli andekas muusik ning mängis mitut pilli, samas 1930. aastatel teenis raha mängides klaverit Tallinna ja Nõmme kinodes. Lisaks isetegevuslik teatritegemine – ta oli valitud Nõmme teatriseltsi "Lämmeküne" juhatusse. Pärast Esimest maailmasõda 1930. aastal asutas ta Nõmmel omanimelise trükikoja Oxforditrükk (nootidel seisis "Oxforditrükk Nõmmel"), mille trükimasina ehitas Oxford ise. Trükikojas lasi oma noote trükkida enamik Eesti heliloojaid ja heliloominguga seotud ettevõtteid, sealhulgas o/ü Esto-Muusika. Teise maailmasõja ajal tegutses ta keemikuna, valmistades kvaliteetseid riidevärve ning tualettseepi Silva. Pärast sõda proovis destilleerida puskarist puhast piiritust, kuid sai selle tegevusega süüdistuse salaviinaajamises ja ta pandi kuueks aastaks (1949–1953) vangi Harku vangilaagrisse. Seal õppis ta selgeks projekteerimise ning valmistas ohvitseride peredele kuure ja majakesi. Tänu sellele sai ta hiljem elamisloa Tallinna, kui ta Stalini surma tõttu varem vanglast vabastati. Oxford oli fotograaf Kalju Suure ristiisa. Oxford on maetud Rahumäe kalmistule. Et Kaitseväe vahipataljon on valinud Oxfordi laulu "Jää vabaks, Eesti meri" oma tunnuslauluks, on pataljon võtnud endale aukohuseks Oxfordi haua korrashoidmise, ning pataljoni kaitseväelased mälestavad laulu autorit igal aastal. Kalju Suure algatatud korjanduse tulemusel ja kaitseväelaste annetuste eest paigaldas Vahipataljon 1. oktoobril 2004 Oxfordi viimsele puhkepaigale hauakivi.